
ZAPISNIK
S 23. godišnje skupštine Vatrogasne zajednice općine Bedekovčina, održane 30.11.2015. godine u prostorijama Dobrovoljnog vatrogasnog društva Bedekovčina s predviđenim početkom u 19,00 sati. 

Skupštinu Vatrogasne zajednice općine Bedekovčina (u daljnjem tekstu samo:

Zajednica) je otvorio predsjednik Zajednice Željko Odak, te nakon intoniranja himne Republike Hrvatske te Vatrogasne himne pozvao prisutne članove Zajednice da minutom šutnje odaju počast preminulim članovima Zajednice te svim ostalim tragično preminulim vatrogascima i hrvatskim braniteljima.

Nakon intoniranja himni predsjednik Željko Odak pozdravlja prisutne članove i goste te se prigodnim riječima osvrnuo na rad VZO Bedekovčina u 2015. godini, s naglaskom na uspješno provođenje vatrogasne preventive i zaštite od požara i poplava na području opčine Bedekovčina. Osim toga predsjednik je podsjetio na uspješan rad s vatrogasnom mladeži, obilježavanja kulturnih događanja, provođenje osposobljavanja novih vatrogasnih kadrova te provođenje pokaznih vježbi.

Za 23. redovnu izvještajnu skupštinu Zajednice predsjednik predlaže sljedeći dnevni red:

DNEVNI RED

1. Otvaranje sjednice Skupštine

2. Izbor radnih tijela sjednice Skupštine:

  a) voditeljstva skupštine

  b) zapisničara

  c) dva ovijeritelja zapisnika

  d) verifikacijske komisije

3. Podnošenje izvješća verifikacijske komisije

4. Usvajanje zapisnika s 22. sjednice
5. Rebalans financijskog plana i usvajanje istog

6. Prijedlog financijskog plana VZO Bedekovčina za 2016. godinu te usvajanje istog

7. Prijedlog Programa rada VZO Bedekovčina za 2016. i usvajanje istog

8. Pitanja i prijedlozi

Dopunom dnevnog reda prije posljednje točke stavlja se i rasprava o prijenosu vatrogasnih vozila s VZO Bedekovčina na pojedine DVD-e koji ih koriste
Dnevni red je dan na glasanje te prihvačen jednoglasno od strane prisutnih članova. Time je ujedno završila i točka 1. dnevnog reda.

2. Izbor radnih tijela sjednice Skupštine:

Predloženi su sljedeći članovi:

- za članove radnog voditeljstva: Željko Odak, Janko Buzjak i Josip Siketić

- za zapisničara: Goran Gulija

- dva ovjeritelja zapisnika: Stjepan Jaković i Stjepan Hrvoj

- za verifikacijsku komisiju: Krešimir Pavetiček, Marina Topolovec i Željka Šimag
Prijedlog je dan na glasanje te je prihvačen bez primjedbi od strane prisutnih članova

3. Podnošenje izvješća verifikacijske komisije:

Nakon prebrojavanja prisutnih članova predsjednik verifikacijske komisije Krešimir Pavetiček izvještava da je od 27 članova Skupštine s pravom glasa prisutno njih 20, te slijedom toga Skupština može donositi pravovaljane odluke.

4. Usvajanje zapisnika s 22. redovne skupštine održane 12.05.2015. godine:

Skraćenu verziju zapisnika s 22. redovne skupštine pročitao je predsjednik Željko Odak, te ga dao na glasanje. Zapisnik s 22. redovne skupštine je jednoglasno prihvaćen.

5. Rebalans financijskog plana i usvajanje istog

Predsjednik Željko Odak je pročitao financijsko izvješće o ostvarenim prihodima i rashodima u 2015. godini. Iz izvještaja se vidi da su ostvarena sredstva predviđena po Zakonu o vatrogastvu od strane lokalne samouprave. Ostvarena nisu jedino sredstva planirana kao povrat osiguranja, te je prema tome predložen rebalans proračuna i dan na glasanje. Prijedlog je jednoglasno prihvačen od prisutnih članova.
6. Prijedlog financijskog plana VZO Bedekovčina za 2016. godinu te usvajanje istog:
Na osnovu prijedloga financijskog plana opčine Bedekovčina kao i ostalih planiranih izvora prihoda, napravljen je prijedlog financijskog plana VZO Bedekovčina za 2016. godinu. Nakon iznošenja prijedloga financijskog plana VZO Bedekovčina za 2016. godinu isti je dan na glasanje i jednoglasno prihvačen od prisutnih članova.

7. Prijedlog Programa rada VZO Bedekovčina za 2016. i usvajanje istog:

Na osnovu prihvačenog financijskog plana VZO Bedekovčina za 2016. godinu, predložen je plan rada u 2016. godini. Prijedlog je dan na glasanje i jednoglasno prihvačen od prisutnih članova.

8. Odluka o prijenosu vozila s VZO Bedekovčina na pojedine DVD-e koji ih koriste:

Odlukom Predsjedništva VZO Bedekovčina s sjednice održane 02.11.2015. dogovoren je prijenos vatrogasnih vozila s VZO Bedekovčina na pojedine DVD-e koji ih koriste. Prisutni članovi skupštine jednoglasno su potvrdili ovu odluku Predsjedništva VZO Bedekovčina.
9. Pitanja i prijedlozi

Nema daljnjih pitanja ili prijedloga

Kako su sve točke dnevnog reda izvršene, Skupština je završila s radom u 20:00 sati.

ZAPISNIČAR:                                                            PREDSJEDNIK  :  ____________________                                             _________________________

    OVJEROVITELJI:

___________________

___________________

U Bedekovčini, 

30.11.2015.
